b'\n_START_ARTICLE_\nAntoksantin\n_START_PARAGRAPH_\nAntoksantini (gr\xc5\xa1ko \xe1\xbc\x80\xce\xbd\xce\xb8\xcf\x8c\xcf\x82: \xc3\xa1nthos - cvet + \xce\xbe\xce\xb1\xce\xbd\xce\xb8\xce\xbf\xcf\x82: xanthos - rumeno) so vodotopni flavonoidni pigmenti v rastlinah, ki se nahajajo pove\xc4\x8dini v ven\xc4\x8dnih listih cvetovov. Pri kislem pH-ju so v splo\xc5\xa1nem belkaste barve, v bazi\xc4\x8dnem pa bolj rumene barve. Barva se lahko spremeni tudi v prisotnosti mineralov in kovinskih ionov, podobno kot pri antocianih. Rastline oz. njihovi plodovi, bogate z antoksantini, so \xc4\x8debula, beli krompir, \xc4\x8drni koren, zelje, cveta\xc4\x8da, repa, pastinak, bela p\xc5\xa1eni\xc4\x8dna moka in hru\xc5\xa1ka. Znani predstavnik antoksantinov je kvercetin. Kot vsi flavonoidi imajo antoksantini antioksidativne lastnosti in so pomembni prehrambeni dodatki (aditivi).'